CELEX: 32013B0568
Language: da
Date: 2013-04-17 00:00:00
Title: 2013/568/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2011

16.11.2013   
            
            
               DA
            
            
               Den Europæiske Unions Tidende
            
            
               L 308/203
            
         
      EUROPA-PARLAMENTETS AFGØRELSE
   
   af 17. april 2013
   om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2011
   (2013/568/EU)
   EUROPA-PARLAMENTET,
   
               —
            
            
               der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2011,
            
         
               —
            
            
               der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2011 med centrets svar (1),
            
         
               —
            
            
               der henviser til Rådets henstilling af 12. februar 2013 (05753/2013 — C7-0041/2013),
            
         
               —
            
            
               der henviser til artikel 319 i traktaten om Den Europæiske Unions funktionsmåde,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,
            
         
               —
            
            
               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
            
         
               —
            
            
               der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (4), særlig artikel 23,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
            
         
               —
            
            
               der henviser til forretningsordenens artikel 77 og bilag VI,
            
         
               —
            
            
               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0082/2013),
            
         
               1.
            
            
               meddeler direktøren for Det Europæiske Center for Forebyggelse af og Kontrol med Sygdomme decharge for gennemførelsen af centrets budget for regnskabsåret 2011;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Center for Forebyggelse af og Kontrol med Sygdomme, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Martin SCHULZ
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT C 388 af 15.12.2012, s. 66.
   
      (2)  EFT L 248 af 16.9.2002, s. 1.
   
      (3)  EUT L 298 af 26.10.2012, s. 1.
   
      (4)  EUT L 142 af 30.4.2004, s. 1.
   
      (5)  EFT L 357 af 31.12.2002, s. 72.
   
      
         EUROPA-PARLAMENTETS BESLUTNING
      
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2011
      EUROPA-PARLAMENTET,
      
                  —
               
               
                  der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2011,
               
            
                  —
               
               
                  der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2011 med centrets svar (1),
               
            
                  —
               
               
                  der henviser til Rådets henstilling af 12. februar 2013 (05753/2013 — C7-0041/2013),
               
            
                  —
               
               
                  der henviser til artikel 319 i traktaten om Den Europæiske Unions funktionsmåde,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2) (»finansforordningen«), særlig artikel 185,
               
            
                  —
               
               
                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
               
            
                  —
               
               
                  der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (4), særlig artikel 23,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
               
            
                  —
               
               
                  der henviser til forretningsordenens artikel 77 og bilag VI,
               
            
                  —
               
               
                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0082/2013),
               
            
                  A.
               
               
                  der henviser til, at Det Europæiske Center for Forebyggelse af og Kontrol med Sygdomme (»centret«), der ligger i Stockholm, blev oprettet ved Rådets forordning (EF) nr. 851/2004,
               
            
                  B.
               
               
                  der henviser til, at Parlamentet den 10. maj 2012 meddelte centrets direktør decharge for gennemførelsen af centrets budget for regnskabsåret 2010 (6), og i beslutningen, der ledsagede afgørelsen om decharge, bl.a.:
                  
                              —
                           
                           
                              indtrængende opfordrede centret til at træffe tilstrækkelige foranstaltninger til at sikre gennemsigtigheden i dets ansættelsesprocedurer
                           
                        
                              —
                           
                           
                              var bekymret over, at det høje niveau af fremførsler samtidig med et lavt niveau af periodiserede udgifter var for højt og i strid med princippet om etårighed
                           
                        
                              —
                           
                           
                              anså centret for at være et vigtigt EU-organ til styrkelse og udvikling af EU’s kontrol med sygdomme, til vurdering af og oplysning om eksisterende og nye trusler mod menneskers sundhed i form af smitsomme sygdomme og til samkøring af viden om sundhedsforhold fra hele EU,
                           
                        
            
                  C.
               
               
                  der henviser til, at Revisionsretten i sin beretning om årsregnskabet for centret for regnskabsåret 2011 afgav erklæring med forbehold om uregelmæssigheder i forbindelse med forvaltningen af en rammekontrakt, der blev indgået i 2009, fordi centret efterfølgende ændrede kontrakten, hvilket førte til betalinger ud over det fastsatte loft, der blev anset for at være uregelmæssige, og deres beløb oversteg væsentlighedstærsklen,
               
            
                  D.
               
               
                  der henviser til, at centrets budget for regnskabsåret 2011 var på 56 656 000 EUR sammenlignet med 57 800 000 EUR i 2010, hvilket er et fald på 2 %,
               
            
                  E.
               
               
                  der henviser til, at Unionens tilskud til centrets budget for 2011 var på 55 400 000 EUR,
               
            
         Budgetmæssig og økonomisk forvaltning
      
      
                  1.
               
               
                  bemærker, at 2011 var det første år, hvor centret modtog en erklæring med forbehold fra Revisionsretten;
               
            
                  2.
               
               
                  bemærker med bekymring Revisionsrettens bemærkninger, særlig følgende: »Centret indgik i 2009 en rammekontrakt om et maksimumsbeløb på 9 millioner euro, som gjorde det muligt at underskrive specifikke kontrakter med udvalgte leverandører op til dette beløb. [..] Ved senere ændringer steg værdien af disse kontrakter til 14,9 millioner euro. Ved udgangen af 2011 var der afholdt betalinger på i alt 12,2 millioner euro, heraf 3,2 millioner euro i 2011. Forpligtelser og betalinger ud over det loft på 9 millioner euro, der var fastsat i rammekontrakten, er uregelmæssige«;
               
            
                  3.
               
               
                  tager følgende oplysninger fra centret til efterretning:
                  
                              —
                           
                           
                              I den offentliggjorte bekendtgørelse om rammekontrakt fastsattes »mindst 3 000 000 EUR pr. år«, mens de undertegnede rammekontrakter ikke angav værdien af de kontrakter, der skulle indgås, og artikel I.1 om kontraktens genstand i hver undertegnet kontrakt præciserede, at undertegnelsen af kontrakten ikke pålagde centret nogen købspligt
                           
                        
                              —
                           
                           
                              leveringen af udliciterede tjenesteydelser er blevet kontrolleret og regnskabet betalt i overensstemmelse med de procedurer, der er fastsat i finansforordningen; alle betalinger er blevet lovligt gennemført for udførte tjenester, og ingen midler er gået tabt
                           
                        
                              —
                           
                           
                              rammekontrakterne blev tildelt som følge af en procedure for indgåelse af offentlige kontrakter i henhold til proceduren for offentlige udbud, som er defineret i finansforordningen, og i henhold til centrets interne procedure for at sikre størst økonomisk fordel, reel konkurrence og gennemsigtighed; tager også højde for, at der ikke kan identificeres nogen parter, der måtte være blevet forfordelt i forbindelse med enten udbudsproceduren eller de efterfølgende tildelte kontrakter;
                           
                        
            
                  4.
               
               
                  bemærker, at centret rådførte sig med Revisionsretten om yderligere foranstaltninger, da det konstaterede uregelmæssigheden, og tog tiltag til at rette op på situationen ved at centralisere alle ikt-tjenester og yderligere tiltag til at undgå eventuelle uregelmæssigheder i fremtiden;
               
            
                  5.
               
               
                  minder om, at centrets samlede budget for 2011 var på 56 656 000 EUR, hvoraf 1 256 000 EUR udgjorde et bidrag fra EFTA-landene;
               
            
                  6.
               
               
                  anerkender på baggrund af årsregnskabet for 2011, at budgetgennemførelsen i slutningen af 2011 øgedes en smule og nåede op på 96 % sammenlignet med 95 % i 2010 hvad angår forpligtelsesbevillinger, svarende til 54,5 mio. EUR;
               
            
         Præstation
      
      
                  7.
               
               
                  bemærker, at budgetgennemførelsen, hvad angår betalinger, øgedes med 8 % sammenlignet med 2010 og nåede 76 % af det samlede budget sammenlignet med 68 % i 2010; erkender dog, at dette allerede er en forbedring sammenlignet med 68 % i 2010, men mener, at centret bør gøre en yderligere indsats i denne henseende;
               
            
         Regnskabssystem
      
      
                  8.
               
               
                  bemærker på grundlag af årsregnskabet, at 2010 var det første hele år, hvor centret gennemførte sit budget for hele året ved hjælp af periodiseret regnskabsførelse (ABAC WF, Kommissionens integrerede budget- og regnskabssystem);
               
            
         Fremførte bevillinger
      
      
                  9.
               
               
                  udtrykker alvorlig bekymring over, at Revisionsrettens beretning viste, at et højt niveau af fremførsler ligesom de foregående år blev fremført til 2011; bemærker, at 11 mio. EUR (20 %) ud af det samlede budget for 2011 blev fremført til 2012, herunder 38 % af bevillingerne under afsnit III »aktionsudgifter«; opfordrer centret til at underrette dechargemyndigheden om de foranstaltninger, der er blevet truffet, for at håndtere denne mangel, da dette høje niveau af fremførsler kombineret med et lavt niveau af periodiserede udgifter (5,4 mio. EUR) er i strid med princippet om etårighed;
               
            
         Ydelse af tilskud
      
      
                  10.
               
               
                  bemærker på baggrund af Revisionsrettens beretning, at en aftale for et beløb på 0,2 mio. EUR blev undertegnet i 2011, over fire måneder efter aktiviteternes påbegyndelse; glæder sig over centrets forbedrede kontraktforvaltningsprocedurer;
               
            
         Indgåelse af kontrakter
      
      
                  11.
               
               
                  bemærker på baggrund af årsregnskabet, at kontoret for offentlige indkøb i 2011 støttede 60 offentlige udbud, 59 indkaldelser af tilbud og en indkaldelse af forslag samt 46 genåbningsprocedurer (it-rammekontrakter); bemærker endvidere, at der blev afsluttet 14 udbud med forhandlinger af en værdi over 25 000 EUR, hvoriblandt en var på over 60 000 EUR;
               
            
                  12.
               
               
                  erkender på grundlag af direktørens rapport til dechargemyndigheden om de foranstaltninger, der blev truffet på baggrund af dechargemyndighedens bemærkninger for regnskabsåret 2010, at de offentlige udbudsprocedurer alle på nær 10 afsluttedes positivt med tildeling af en eller flere kontrakter, og at udbuddene med forhandling alle på nær fem resulterede i vellykkede kontrakttildelinger; opfordrer centret til at forelægge dechargemyndigheden yderligere resultater vedrørende udbudsprocedurerne;
               
            
         Ansættelsesprocedurer
      
      
                  13.
               
               
                  bemærker på baggrund af årsregnskabet, at det samlede antal midlertidigt ansatte i centret pr. 31. december 2011 var 177, ud af de 200 stillinger der var fastsat i stillingsfortegnelsen for 2011; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;
               
            
                  14.
               
               
                  glæder sig over centrets indførelse af den reviderede interne ansættelsesprocedure i januar 2012;
               
            
                  15.
               
               
                  finder det vigtigt, at centret har revideret sine interne procedurer for ansættelse og udvælgelse af personale, som Revisionsretten har påpeget kan forbedres; tilskynder til en streng håndhævelse af de nye regler og vil fortsat overvåge gennemførelsen heraf;
               
            
                  16.
               
               
                  anmoder centret om yderligere oplysninger om antallet af ubesatte stillinger;
               
            
         Intern revision
      
      
                  17.
               
               
                  bemærker, at der blev foretaget en gennemgang af indførelsen af det interne kontrolsystem som led i arbejdet forud for årsberetningen for 2011; anerkender især, at en af standarderne vedrørende evaluering af aktiviteterne ikke er blevet gennemført, og at tre andre kun er blevet delvis gennemført, mens resten overvejende eller fuldt ud er gennemført; opfordrer centret til at træffe omgående foranstaltninger i denne forbindelse og underrette dechargemyndigheden om de fremskridt, der gøres;
               
            
                  18.
               
               
                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (7) om præstation, økonomisk forvaltning og kontrol med agenturer.
               
            
         (1)  EUT C 388 af 15.12.2012, s. 66.
      
         (2)  EFT L 248 af 16.9.2002, s. 1.
      
         (3)  EUT L 298 af 26.10.2012, s. 1.
      
         (4)  EUT L 142 af 30.4.2004, s. 1.
      
         (5)  EFT L 357 af 31.12.2002, s. 72.
      
         (6)  EUT L 286 af 17.10.2012, s. 184.
      
         (7)  Vedtagne tekster, P7_TA(2013)0134 (Se side 374 i denne EUT).